The Thundermans

Το The Thundermans (ελληνικά: Οι Θάντερμανς) είναι αμερικανική κωμική τηλεοπτική σειρά, η οποία προβάλλεται στο Nickelodeon από τις 14 Οκτωβρίου 2013, στις ΗΠΑ. Δημιουργός της σειράς είναι ο Τζεντ Σπίνγκαν. Επίσημα, η σειρά ξεκίνησε να προβάλλεται στις 2 Νοεμβρίου 2013 με πρωταγωνιστές τους Κίρα Κόζαριν, Τζακ Γκρίφο, Άντισον Ρίκε, Ντιέγκο Βελάσκεθ, Κρις Τόλμαν και Ρόζα Μπλάζι. Το επεισόδιο που προβλήθηκε στις 14 Οκτωβρίου 2013 το παρακολούθηκαν 2.4 εκατομμύρια τηλεθεατές. Ενώ την επίσημη πρεμιέρα την παρακολούθησαν 2.6 εκατομμύρια τηλεθεατές. Στις 20 Δεκεμβρίου του 2013, συμφωνήθηκε να παραχθεί και δεύτερος κύκλος. Επίσης, στις 4 Δεκεμβρίου του 2015, συμφωνήθηκε να παραχθεί και τρίτος κύκλος για τη σειρά. Στις 31 Μαΐου του 2015, ανακοινώθηκε ότι ο τρίτος κύκλος θα κάνει πρεμιέρα, στην Αμερική, στις 27 Ιουνίου του 2015. Στην Ελλάδα, η σειρά έκανε πρεμιέρα στις 3 Νοεμβρίου του 2014. Ο δεύτερος κύκλος έκανε πρεμιέρα, στην Ελλάδα, στις 12 Φεβρουαρίου του 2015.

Πλοκή

Η σειρά περιγράφει τη ζωή μιας οικογένειας σούπερ ηρώων και ιδιαίτερα τη ζωή των 15χρονων δίδυμων, ενός αγοριού και ενός κοριτσιού. Η οικογένεια μετακόμισε στο Χίντενβιλ για να έχει μία φυσιολογική ζωή.

Ηθοποιοί

Κύριοι

 Κίρα Κόζαριν ως Φοίβη Θάντερμαν, μία 15χρονη σούπερ ηρωίδα, που είναι δίδυμη με τον Μαξ (20 δευτερόλεπτα μεγαλύτερη από αυτόν) και η μεγαλύτερη αδερφή των Μπίλι, Νόρα και Χλόη. Η Φοίβη είναι πολύ υπεύθυνη και μία άριστη μαθήτρια. Οι δυνάμεις που έχει είναι τηλεκίνηση, παγερή αναπνοή και ζεστή αναπνοή. Στο επεισόδιο "Thundersense", η Φοίβη συνειδητοποιεί ότι έχει μία ακόμα δύναμη που ονομάζεται Thundersense (Θάντερ-αίσθηση), η οποία την προειδοποιεί αν η ίδια ή οι άλλοι βρίσκονται σε κίνδυνο. Το ψευδώνυμο της, όταν είναι υπερηρωίδα, είναι Θάντερ Κορίτσι.

 Τζακ Γκρίφο ως Μάξιμος "Μαξ" Οκτάβιος Θάντερμαν, ένας 15χρόνος, ο οποίος είναι δίδυμος με τη Φοίβη (20 δευτερόλεπτα νεότερος της) και μεγαλύτερος αδερφός των Μπίλι, Νόρα και Χλόη. Σε αντίθεση με την υπόλοιπη οικογένεια, ο Μαξ δηλώνει ότι είναι σούπερ κακός. Ο Μαξ επιθυμεί να φοιτήσει στο Πανεπιστήμιο Κακών, όταν μεγαλώσει. Το υπνοδωμάτιό του είναι υπόγειο και συχνά αναφέρεται ως "κρησφύγετο". Εκεί βρίσκεται και ο Δρ. Κολόσσο, ένας σούπερ κακός, που ο Χανκ μετέτρεψε σε κουνέλι.

 Ντιέγκο Βελάσκεθ ως Γουίλιαμ "Μπίλι" Θάντερμαν, το δεύτερο παιδί των Θάντερμαν. Είναι ένα ενεργητικό 12χρονο αγόρι, μικρότερος από την Φοίβη και τον Μαξ και μεγαλύτερος από τη Νορα και τη Χλόη. Η υπερδύναμη που έχει είναι η υπερ-ταχύτητα.

 Άντισον Ρίκε ως Νόρα Θάντερμαν, το τρίτο παιδί των Θάντερμαν, ένα 10χρονο κορίτσι, μικρότερη από την Φοίβη, τον Μαξ και τον Μπίλι και μεγαλύτερη από την Χλόη. Η υπερδύναμη της είναι η εκπομπή ακτινοβολιών υψηλής θερμότητας από τα μάτια της.

 Κρις Τόλμαν ως Χανκ Θάντερμαν, ο σύζυγος της Μπαρμπ και ο πατέρας της Φοίβης, του Μαξ, της Νόρας, του Μπίλι και της Χλόη. Το ψευδώνυμο του, όταν είναι υπερήρωας, είναι Θάντερ Μαν. Οι υπερδυνάμεις είναι το πέταγμα και η υπερ-δύναμη. Πλέον έχει αποσυρθεί από υπερήρωας, ώστε να αφοσιωθεί στην οικογένειά του και να έχει ένα κανονικό σπιτικό. Ωστόσο, ακόμα χρησιμοποιεί τις δυνάμεις του για να πετάει σε διάφορα μέρη του κόσμου.

 Ρόζα Μπλάζι ως Μπάρμπαρα "Μπαρμπ" Θάντερμαν, η σύζυγος του Χανκ και η μητέρα της Φοίβης, του Μαξ, του Μπίλι, της Νόρα και της Χλόη. Η υπερδύναμη της είναι να χτυπά με κεραυνούς και με ηλεκτρικό ρεύμα, όπως και να το ελέγξει. Σε αντίθεση με τον συζυγό της, η Μπαρμπ είναι απολύτως σύμφωνη να παρατήσει τη ζωή ως υπερηρωίδα. Επιπλέον, η Μπαρμπ και ο Χανκ συμφωνούν ότι ο Μαξ περνάει μία "φάση" ως σούπερ κακός και πιστεύουν ότι αυτό πρέπει να τελειώσει. Το ψευδώνυμο της, όταν είναι υπερηρωίδα, είναι Ελέκτρες.

 Μάγια Λε Κλαρκ ως Χλόη Θάντερμαν, είναι η μικρότερη κόρη του Χανκ και της Μπαρμπ, όπως και η μικρή αδερφή της Φοίβης, του Μαξ, του Μπίλι και της Νόρα. Η Μπαρμπ γέννησε τη Χλόη στο επεισόδιο "A Hero is Born" (Ένας ήρωας γεννιέται). Η παιδική της υπερδύναμη ήταν η δημιουργία φυσαλίδων. Η τωρινή υπερδύναμη της είναι η τηλεμεταφορά.

Δευτερεύοντες

 Ντάνα Σνάιντερ ως Δρ. Κολόσσο, ένας από τους μεγαλύτερους κακοποιούς του κόσμου και πρώην εχθρός του Χανκ, μέχρι που ο Χανκ τον μετέτρεψε σε κουνέλι, όσο ακόμα ήταν υπερήρωας. Κρατείται στο υπνοδωμάτιο του Μαξ. Έχει αποδειχθεί ότι ο Δρ. Κολόσσο αγαπά τον Μαξ πάρα πολύ. Η μαριονέτα του κινείται από τους Στέφανο, Έντουαρντ και Τσαρλς Τσίοντο.

 Όντρεϊ Γουίτμπι ως Τσέρι, η καλύτερη φίλη της Φοίβη. Αγνοεί ότι οι Θάντερμανς έχουν υπερδυνάμεις, ακόμα και όταν τούς είδε (οι Θάντερμανς προσποιήθηκαν ότι ήταν ένα θεατρικό έργο). Ωστόσο στο επεισόδιο "A Hero is Born" (Ένας ήρωας γεννιέται) μαθαίνει τα πάντα για τις υπερδυνάμεις τους. Έχει υπονοηθεί ότι έχει με φλερτ τον Μαξ.

 Τίλα Νταν ως Κέλσι, ένα κορίτσι, το οποίο είναι φίλη με την Φοίβη και την Τσέρι.

 Χάρβεϊ Γκίλεν ως ξάδερφος Μπλόμπιν, ο κληρονόμος του θείου Γουίλφρεντ (πρώην υπερήρωας με το ψευδώνυμο "All American Blob", δηλαδή Όλοι οι Αμερικάνοι μια άμορφη μάζα). Στη διαθήκη του, ο Γουίλφρεντ άφησε όλη του την περιουσία στον Μπλόμπιν. Ο Μπλόμπιν είναι πολύ ευαίσθητος, αλλά ταυτόχρονα εξαιρετικά αφιερωμένος στην οικογένεια και συνήθως βοηθάει τους Θάντερμανς με όποιο τρόπο μπορεί.

 Ελένη Χονγκ ως Κυρία Γουόνγκ, η ιδιοκτήτρια μίας πιτσαρίας, η οποία δεν συμπεριφέρεται σε κανέναν ωραία, ειδικά στους Θάντερμανς. Στο πρώτο της επεισόδιο, η Φοίβη και ο Μαξ πιάνουν δουλειά στην πιτσαρία της, αλλά στο τέλος θα απολυθούν, έπειτα από την καταστροφή της κουζίνας, δημιουργώντας έτσι την περιφρόνηση για τα δίδυμα και την οικογένεια τους.

 Χάλεϊ Τσου ως Ντάρσι Γουόνγκ, ανιψιά της κυρίας Γουόνγκ, η οποία υποψιάζεται ότι η οικογένεια των Θάντερμανς έχει ένα μυστικό. Ο καλύτερος φίλος της ζούσε στο σπίτι, στο οποίο μένουν τώρα οι Θάντερμανς και είναι πιθανό αυτός να είναι ο λόγος για τον οποίο τους μισεί. Μολονότι, έχει αναφέρει ότι της αρέσει να προκαλεί πόνο και γι' αυτό πρέπει να έχει ασεβή προσωπικότητα.

 Τάνερ Σάιν ως Όιστερ, ένας κιθαρίστας, ο οποίος έχει ένα νέο συγκρότημα μαζί με τον Μαξ από το επεισόδιο "Pheebs Will Rock You". Η Φοίβη αρχικά είχε φλερτ μαζί του, μέχρι που έμαθε ότι είναι κάπως τρελός.

 Κένι Ριντβάν ως Γεδεών, ένα αγόρι στο συγκρότημα του Μαξ που φαίνεται να έχει φλερτ με την Μπαρμπ και την Φοίβη.

 Κίλι Μάρσαλ ως Σάρα, μία συμμαθήτρια της Φοίβη, η οποία έχει φλερτ με τον Μαξ.

 Τζεφ Μίτσαμ ως Διευθυντής Μπράντφορντ, ο διευθυντής του γυμνασίου του Χίντενβιλ, ο οποίος, μυστικά, δεν νοιάζεται για τους μαθητές.

 Μπάρετ Κάρναχαν ως Λινκ Ίβιλμαν, το τωρινό αγόρι της Φοίβη, ο οποίος είναι γιος του πρώην εχθρού του Χανκ, Ίβιλμαν.

Παραγωγή

Στις 3 Αυγούστου 2012, το Nickelodeon ανακοίνωσε ότι το The Thundermans είναι μία προσεχής σειρά. Τα πρώτα γυρίσματα έγιναν τον Οκτώβριο τής ίδιας χρονιάς.

Στις 20 Σεπτεμβρίου του 2013, συμφωνήθηκε να παραχθεί και δεύτερος κύκλος. Στις 4 Μαρτίου του 2015, συμφωνήθηκε να παραχθεί και τρίτος κύκλος, ενώ, στις 2 Μαρτίου του 2016, συμφωνήθηκε η παραγωγή ενός τέταρτου κύκλου.

Μετάδοση

Στις ΗΠΑ, η σειρά έκανε πρεμιέρα στις 14 Οκτωβρίου 2013. Στη Βόρεια Ευρώπη, στις 30 Μαρτίου 2014, στην Αφρική και στις Φιλιππίνες στις 2 Απριλίου 2014. Στο Ηνωμένο Βασίλειο, την Ιρλανδία και τη Βραζιλία στις 7 Απριλίου 2014. Στην Νοτιονατολική Ασία, στις 1 Απριλίου 2014 και στην Αυστραλία και τη Νέα Ζηλανδία στις 5 Μαΐου 2014. Τέλος, στην Ελλάδα, η σειρά έκανε πρεμιέρα στις 3 Νοεμβρίου 2014.

Ο 3ος κύκλος της σειράς έκανε πρεμιέρα, στην Ελλάδα, στις 7 Ιανουαρίου του 2017.

Επεισόδια

Βραβεία και απονομές

Παραπομπές

Εξωτερικοί σύνδεσμοι
Επίσημη Ιστοσελίδα 
Η σελίδα της σειράς στο nickelodeon.gr

Αμερικανικές τηλεοπτικές σειρές
Νεανικές σειρές
Σειρές του Nickelodeon
Εφηβικά sitcoms